2019 — 2021-yillarda Oʻzbekiston Respublikasini innovatsion rivojlantirish strategiyasini tasdiqlash toʻgʻrisida
(decree, 2025-11-26)

Ilm-fan va texnika yutuqlarini keng qoʻllagan holda iqtisodiyot tarmoqlariga, ijtimoiy va boshqa sohalarga zamonaviy innovatsion texnologiyalarni tezkor joriy etish Oʻzbekiston Respublikasi jadal rivojlanishining muhim sharti hisoblanadi. Jamiyat va davlat hayotining barcha sohalari shiddat bilan rivojlanayotgani islohotlarni mamlakatimizning jahon sivilizatsiyasi yetakchilari qatoriga kirish yoʻlida tez va sifatli ilgarilashini taʼminlaydigan zamonaviy innovatsion gʻoyalar, ishlanmalar va texnologiyalarga asoslangan holda amalga oshirishni taqozo etadi. Shu bilan birga, oʻtkazilgan tahlil ishlab chiqarishni modernizatsiya, diversifikatsiya qilish, uning hajmini oshirish hamda ichki va tashqi bozorlarda raqobatbardosh mahsulotlar turlarini kengaytirish borasidagi ishlar lozim darajada olib borilmayotganini koʻrsatdi. Xususan, bu borada koʻplab koʻrsatkichlarning mavjud emasligi va ishlar samarali muvofiqlashtirilmagani sababli mamlakatimiz soʻnggi yillarda nufuzli va obroʻli xalqaro tuzilmalar tomonidan tuziladigan Global innovatsion indeks reytingida ishtirok etmayapti. Iqtisodiyot va ijtimoiy soha tarmoqlarining ilmiy muassasalar bilan oʻzaro hamkorligi darajasi pastligi, vazirlik va idoralar, shuningdek, mahalliy davlat hokimiyati organlarining innovatsion rivojlanish sohasidagi faoliyati lozim darajada muvofiqlashtirilmayotgani bu boradagi birinchi navbatdagi maqsadlar va vazifalarga erishish imkonini bermayapti. Jahon fanining zamonaviy yutuqlari, innovatsion gʻoyalar, ishlanmalar va texnologiyalar asosida mamlakatni jadal rivojlantirish, shuningdek, 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasida belgilangan vazifalarning ijrosini izchil taʼminlash maqsadida: 1. Quyidagilar: 2019 — 2021-yillarda Oʻzbekiston Respublikasini innovatsion rivojlantirish strategiyasi (keyingi oʻrinlarda Strategiya deb yuritiladi) 1-ilovaga muvofiq; 2019 — 2021-yillarda Oʻzbekiston Respublikasini innovatsion rivojlantirish strategiyasini amalga oshirish boʻyicha “yoʻl xaritasi” (keyingi oʻrinlarda — “Yoʻl xaritasi”) 2-ilovaga muvofiq; 2. Belgilansinki: a) mamlakatning xalqaro maydondagi raqobatbardoshliligi darajasini va innovatsion jihatdan taraqqiy etganini belgilovchi asosiy omil sifatida inson kapitalini rivojlantirish — Strategiyaning bosh maqsadidir; b) bosh maqsadga erishishda Strategiyaning asosiy vazifalari quyidagilardan iborat: Oʻzbekiston Respublikasining 2030-yilga kelib Global innovatsion indeks reytingi boʻyicha jahonning 50 ilgʻor mamlakati qatoriga kirishiga erishish; barcha darajada taʼlim sifati va qamrovini oshirish, uzluksiz taʼlim tizimini rivojlantirish, kadrlar tayyorlash tiziminining iqtisodiyot ehtiyojlariga moslashuvchanligini taʼminlash; ilmiy tadqiqotlar va ishlanmalarning ilmiy salohiyatini mustahkamlash va samaradorligini oshirish, ilmiy-tadqiqot, tajriba-konstruktorlik va texnologik ishlar natijalarini keng joriy etish uchun taʼlim, ilm-fan va tadbirkorlikni integratsiya qilishning taʼsirchan mexanizmlarini yaratish; innovatsiyalar, ilmiy-tadqiqot, tajriba-konstruktorlik va texnologik ishlarga davlat va xususiy mablagʻlar kiritilishini kuchaytirish, bu sohalardagi tadbirlarni moliyalashtirishning zamonaviy va samarali shakllarini joriy etish; boshqaruvning zamonaviy usullari va vositalarini joriy etish orqali davlat hokimiyati organlari faoliyatining samaradorligini oshirish; mulkchilik huquqlari himoyasini taʼminlash, raqobatbardosh bozorlar tashkil etish va biznes yuritish uchun teng shart-sharoitlar yaratish, davlat-xususiy sherikligini rivojlantirish; barqaror faoliyat yuritadigan ijtimoiy-iqtisodiy infratuzilmani yaratish. 5. Quyidagilar: Oʻzbekiston Respublikasi Prezidenti Administratsiyasi boʻlinmalari va Oʻzbekiston Respublikasi Vazirlar Mahkamasi komplekslari rahbarlari — vazirlik va idoralarning Strategiyada va “Yoʻl xaritasi”da nazarda tutilgan tadbirlarni amalga oshirish boʻyicha faoliyatini samarali tashkil etish va muvofiqlashtirish, maqsadli koʻrsatkichlarga erishish, shuningdek, ular ijrosi borishini har chorakda muhokama qilish uchun; vazirlik va idoralar rahbarlari — ilmiy-taʼlim muassasalari, nodavlat notijorat tashkilotlari vakillarini, mustaqil ekspertlarni (konsultantlarni), shu jumladan xorijiy mamlakatlardan keng jalb etgan holda Strategiyada va “Yoʻl xaritasi”da nazarda tutilgan tadbirlarning oʻz vaqtida va sifatli bajarilishi, maqsadli koʻrsatkichlarga erishilishi uchun; davlat ilmiy-taʼlim muassasalari rahbarlari — Strategiyada va “Yoʻl xaritasi”da nazarda tutilgan tadbirlarni ilmiy-tadqiqot jihatidan qoʻllab-quvvatlash, vazirlik va idoralarga maqsadli koʻrsatkichlarga erishish uchun ilmiy taqdimotlar va maʼruzalar, tahliliy materiallar tayyorlashda har tomonlama koʻmaklashish uchun; mahalliy davlat hokimiyati organlari rahbarlari — vaziyatni haqiqiy va sifatli oʻzgartirish uchun munosib sharoitlar yaratish, fuqarolarning dolzarb muammolarini hal etish, hududlarni va ularning ijtimoiy infratuzilmasini Strategiyada va “Yoʻl xaritasi”da nazarda tutilgan tadbirlar bilan uzviy bogʻliq holda rivojlantirish, shuningdek, vazirlik va idoralar bilan oʻzaro kelishilgan holda joylarda maqsadli koʻrsatkichlarga erishish choralarini koʻrish uchun shaxsiy javobgarlik belgilab qoʻyilsin. 6. Oʻzbekiston Respublikasi Oliy taʼlim, fan va innovatsiyalar vazirligi Tashqi ishlar vazirligi, Milliy statistika qoʻmitasi va boshqa manfaatdor idoralar bilan birgalikda Oʻzbekiston Respublikasi har yili Global innovatsion indeks reytingiga kiritilishi uchun xalqaro tashkilotlarga zarur maʼlumotlar va koʻrsatkichlarni muntazam yuborilishini taʼminlasin. 7. Vazirlik va idoralar Oʻzbekiston Respublikasi Vazirlar Mahkamasining tegishli komplekslari rahbarlari bilan kelishilgan holda bir oy muddatda maqsadli koʻrsatkichlarga erishish boʻyicha oʻzaro bogʻliq huquqiy, iqtisodiy, ijtimoiy, tashkiliy va texnik chora-tadbirlarni nazarda tutadigan 3 yilga moʻljallangan rivojlanish dasturlarini tasdiqlasin, keyinchalik 3 yilga moʻljallangan yangi rivojlanish dasturlarini qabul qilsin. 8. Oʻzbekiston Milliy axborot agentligi, Oʻzbekiston Milliy teleradiokompaniyasi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi ommaviy axborot vositalarida ushbu Farmonning maqsad hamda vazifalarini keng yoritish boʻyicha chiqishlar va mavzuga oid koʻrsatuvlarni muntazam tashkil etsin. 9. Oʻzbekiston Respublikasi Innovatsion rivojlanish vazirligi ikki oy muddatda manfaatdor vazirlik va idoralar bilan birgalikda qonun hujjatlariga mazkur Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 10. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov, Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov va Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasining raisi S.R. Xolmuradov zimmasiga yuklansin. Ilm-fan va texnika yutuqlarini keng qoʻllagan holda iqtisodiyot tarmoqlariga, ijtimoiy va boshqa sohalarga zamonaviy innovatsion texnologiyalarni tezkor joriy etish Oʻzbekiston Respublikasi jadal rivojlanishining muhim shartidir. Jamiyat va davlat hayotining barcha sohalari shiddat bilan rivojlanayotgani islohotlarni mamlakatimizning jahon sivilizatsiyasi yetakchilari qatoriga kirish yoʻlida tez va sifatli ilgarilashini taʼminlaydigan zamonaviy innovatsion gʻoyalar, ishlanmalar va texnologiyalarga asoslangan holda amalga oshirishni taqozo etadi. Shu bilan birga, oʻtkazilgan tahlil ishlab chiqarishni modernizatsiya, diversifikatsiya qilish, uning hajmini oshirish hamda ichki va tashqi bozorlarda raqobatbardosh mahsulotlar turlarini kengaytirish borasidagi ishlar lozim darajada olib borilmayotganini koʻrsatdi. Jumladan: aholining oliy taʼlim bilan qamrab olinganlik darajasi past; oliy taʼlim muassasalari oʻquv rejalari va dasturlarini, talabalarni qabul qilish kvotasi miqdorini belgilashda, moliyaviy mablagʻlarni taqsimlashda mustaqil emas; ilmiy va innovatsion faoliyatni rivojlantirish uchun masʼul vazirlik va idoralar oʻrtasidagi oʻzaro hamkorlik lozim darajada emas, ilmiy-tadqiqot muassasalar va laboratoriyalar faoliyati lozim darajada muvofiqlashtirilmagan; ilmiy faoliyat natijalarini tijoratlashtirish darajasi past; innovatsion menejment sohasida texnologiyalar transferini faol ilgari surish va amalga oshirishga qodir yuqori malakali mutaxassislar mavjud emas; ilmiy-tadqiqot va tajriba-konstruktorlik ishlariga ajratilayotgan budjet mablagʻlari yetarli emas; ilmiy va innovatsion faoliyatni davlat tomonidan moliyalashtirish samarali va shaffof emas, budjetdan tashqari va xususiy jamgʻarmalar mablagʻlarini jalb etishni ragʻbatlantirish mexanizmlari mavjud emas, qarzni moliyalashtirishning ichki manbalari yetarli darajada rivojlanmagan; intellektual faoliyat natijalarini himoya qilish lozim darajada emas, ushbu sohada, ayniqsa davlat organlari va tashkilotlarida malakali mutaxassislar mavjud emas; qayta tiklanuvchi va muqobil energiya manbalari, ikkilamchi resurslarni energetik utilizatsiya qilish sohalarida innovatsion texnologiyalarni joriy etish darajasi past; mamlakatda, ayniqsa davlat kompaniyalarida korporativ munosabatlar va korporativ boshqaruv prinsiplari rivojlanmagan, bunda xorijdagi eng namunali amaliyot inobatga olinmayapti; mamlakatning yalpi ichki mahsuloti hajmida axborot-kommunikatsiya texnologiyalari sektorining ulushi kam. Qayd etilgan kamchiliklar mamlakatimizning jadal innovatsion rivojlanishiga, investitsiyalarni jalb etishga, iqtisodiyotning oʻsishiga hamda davlat va jamiyat hayotining boshqa sohalarini rivojlantirishga toʻsqinlik qilmoqda. Shu munosabat bilan quyidagi maqsadlar, vazifalar va asosiy yoʻnalishlarni nazarda tutadigan 2019 — 2021-yillarda Oʻzbekiston Respublikasini innovatsion rivojlantirish strategiyasini (keyingi oʻrinlarda Strategiya deb yuritiladi) ishlab chiqish alohida ahamiyat kasb etmoqda: 1. Mamlakatning xalqaro maydondagi raqobatbardoshliligi darajasini va innovatsion jihatdan taraqqiy etganini belgilovchi omil sifatida inson kapitalini rivojlantirish Strategiyaning bosh maqsadidir. 2. Bosh maqsadga erishishda Strategiyaning asosiy vazifalari quyidagilardan iborat: Oʻzbekiston Respublikasining 2030-yilga borib Global innovatsion indeks reytingi boʻyicha jahonning 50 ilgʻor mamlakati qatoriga kirishiga erishish; barcha darajada taʼlim sifati va qamrovini oshirish, uzluksiz taʼlim tizimini rivojlantirish, kadrlar tayyorlash tizimining iqtisodiyot ehtiyojlariga moslashuvchanligini taʼminlash; ilmiy tadqiqotlar va ishlanmalarning ilmiy salohiyatini mustahkamlash va samaradorligini oshirish, ilmiy-tadqiqot, tajriba-konstruktorlik va texnologik ishlar natijalarini keng joriy etish uchun taʼlim, ilm-fan va tadbirkorlikni integratsiya qilishning taʼsirchan mexanizmlarini yaratish; innovatsiyalar, ilmiy-tadqiqot, tajriba-konstruktorlik va texnologik ishlarga davlat va xususiy mablagʻlar kiritilishini kuchaytirish, bu sohalardagi tadbirlarni moliyalashtirishning zamonaviy va samarali shakllarini joriy etish; boshqaruvning zamonaviy usullari va vositalarini joriy etish orqali davlat hokimiyati organlari faoliyatining samaradorligini oshirish; mulkchilik huquqlari himoyasini taʼminlash, raqobatbardosh bozorlar tashkil etish va biznes yuritish uchun teng shart-sharoitlar yaratish, davlat-xususiy sherikligini rivojlantirish; barqaror faoliyat yuritadigan ijtimoiy-iqtisodiy infratuzilmani yaratish. 1. Loyihaviy boshqaruv mexanizmlaridan foydalangan holda dasturiy-maqsadli prinsip asosida ilmiy-tadqiqot va tajriba-konstruktorlik ishlarini oʻtkazishga davlat tomonidan buyurtma berish orqali tadqiqotlar tashkil etish mexanizmini joriy etish. 2. Yoshlarni ilmiy faoliyatga jalb etish boʻyicha kompleks chora-tadbirlarni amalga oshirish. 3. Noyob ilmiy-texnik uskunalardan jamoaviy foydalanish markazlarini tashkil etish. 4. Oʻzbekiston Respublikasida ilmiy faoliyat nufuzini oshirish. 5. Mamlakatimiz va xorijdagi ilmiy-texnik axborot manbalarini toʻplash, saqlash va qayta ishlashga, axborot fondlari, maʼlumotlar bazalari va banklarini shakllantirish, yuritish va ulardan foydalanishga ixtisoslashgan respublika, tarmoq va hududiy ilmiy-texnik axborot resurslari va tashkilotlaridan iborat davlat ilmiy-texnik axborot tizimini yaratish. 6. Intellektual mulk obyektlarini baholash mexanizmlarini takomillashtirish. 7. Texnologiyalar transferi boʻyicha milliy va hududiy ofislarni tashkil etish. 8. Ilgʻor texnologiyalarni ishlab chiqish va joriy etish uchun texnoparklar xabi, erkin iqtisodiy zonalar, erkin sanoat zonalari, kichik sanoat zonalari va ilmiy-ishlab chiqarish klasterlarini tashkil etish. 9. Xorijiy hamkorlar bilan mahalliy ilmiy hajmdor mahsulotlar ishlab chiqarish va uni tashqi bozorda sotish boʻyicha qoʻshma tashkilotlarni shakllantirish uchun davlat koʻmagini kuchaytirish. 1. Ilmiy-tadqiqot va tajriba-konstruktorlik ishlariga sarflanadigan davlat xarajatlarini koʻpaytirish va 2021-yilga borib bu koʻrsatkichni yalpi ichki mahsulot hajmining 0,8 foiziga yetkazish. 2. Innovatsion faoliyatni moliyalashtirish boʻyicha maxsus institutlar (innovatsiya jamgʻarmalari, innovatsiya banklari, venchur jamgʻarmalari) tashkil etish. 3. Mamlakatni innovatsion rivojlantirishni ragʻbatlantirish uchun bank kreditini olish tartib-taomillarini va talablarini soddalashtirish. 4. Innovatsion taraqqiyotni mikromoliyalashtirish tizimini takomillashtirish. 5. Ilmiy-texnologik rivojlanishning ustuvor yoʻnalishlarini belgilash va moliyalashtirishda xususiy sektor ishtirokini ragʻbatlantirish. 6. Innovatsion loyihalar va salohiyatli investorlarning doimiy ravishda yangilab boriladigan yagona maʼlumot bazasini tashkil etish. 7. Innovatsion loyihalar uchun grantlar va texnik koʻmak mablagʻlarini olish va ulardan foydalanish tartib-taomillarini soddalashtirish va shaffofligini oshirish. 1. Telekommunikatsiya sohasini normativ-huquqiy tartibga solish tizimini, shu jumladan davlat-xususiy sherikligi asosida tadbirkorlik subyektlari ishtirokini kengaytirish orqali takomillashtirish. 2. 2021-yilgacha axborot-kommunikatsiya texnologiyalari sohasidagi xizmatlar eksporti ulushini ular umumiy hajmining 4 foiziga yetkazish. 3. Barcha operatorlar uchun xalqaro telekommunikatsiyalar tarmoqlariga toʻgʻridan-toʻgʻri ulanishni erkinlashtirish. 4. Aholini axborot-kommunikatsiyalar texnologiyalaridan foydalanishga ragʻbatlantirish. 5. Startap loyihalar uchun texnopark tashkil etish orqali mamlakatimizda dasturiy mahsulotlar ishlab chiqish tarmogʻini rivojlantirish. 1. Oʻquv-tarbiya jarayoniga yangi taʼlim dasturlarini, zamonaviy pedagogik texnologiyalar va smart-texnologiyalarni joriy etish orqali taʼlim muassasalarida oʻqitish sifatini yanada yaxshilash (elektron modullar tashkil etish va masofaviy oʻqitishni joriy etish). 2. Nogiron bolalar taʼlim va tarbiyadan teng sharoitda bahramand boʻlishi uchun sharoitlar yaratish maqsadida inklyuziv taʼlimni rivojlantirish, shu jumladan: taʼlim muassasalarida koʻtarish qurilmalari, panduslar, sanitar xonalarda maxsus moslamalar oʻrnatish, tutqichlar, maxsus partalar, stollar va boshqa maxsus kompensator vositalari bilan jihozlash orqali “toʻsiqsiz muhit” yaratish; imkoniyati cheklangan bolalarni integratsiyalashgan holda oʻqitish dasturlarini yaratish; taʼlim muassasalarini tegishli kadrlar (pedagog-defektologlar, bolalarni ruhiy-pedagogik qoʻllab-quvvatlash boʻyicha mutaxassislar) bilan taʼminlash. 3. Hududiy va milliy darajada taʼlim jarayoni natijalarini tizimli monitoring qilish asosida taʼlim sifatini va uning mamlakat innovatsion rivojlanishi darajasiga taʼsirini baholashning milliy tizimini ishlab chiqish va joriy etish. 4. Mehnat bozoridagi tendensiyalar oʻzgarib borishini hisobga olgan holda qayta tayyorlashga muhtoj yoshlar uchun kasb-hunar kollejlarida qisqa muddatli oʻquvlar tashkil etish. 5. Aholining oliy taʼlim bilan qamrab olinishini oshirish. 6. Tabiiy va texnik fanlar yoʻnalishlari boʻyicha talabalar ulushini koʻpaytirish. 7. Chop etilgan ilmiy maqolalar soni, ulardan iqtibos keltirish indeksi, xalqaro konferensiyalar va seminarlarda ishtiroki, olingan patentlari soni boʻyicha tanlab olingan sohadagi eng faol oliy taʼlim muassasalarini davlat tomonidan qoʻllab-quvvatlash asosida oliy taʼlim muassasalari faoliyatining tadqiqot yoʻnalishini kuchaytirish. 8. Tarmoq va mintaqaviy iqtisodiyot ssenariylari boʻyicha takliflar ishlab chiqish maqsadida innovatsion faoliyat rivojini prognozlashtirish tizimining alohida boʻgʻini sifatida yetakchi oliy taʼlim muassasalarida forsayt markazlarini tashkil etish. Oliy taʼlim muassasasining ichki va tashqi muhitini ilmiy-texnologik prognozlashtirishni taʼminlash, ularning texnologik va innovatsion muhitini va ustuvor innovatsion yoʻnalishlarini rivojlantirish. 1. Xalqaro tajribani hisobga olgan holda korporativ huquqni rivojlantirish va korporativ boshqaruvning zamonaviy prinsiplarini joriy etish. 2. Iqtisodiyotni taraqqiyotning innovatsion yoʻliga oʻtishini taʼminlaydigan raqobatbardosh bozorni shakllantirish va resurslardan samarali foydalanish. 3. Monopoliyaga qarshi siyosatni, shu jumladan davlat-xususiy sherikligini joriy etish hisobiga takomillashtirish, barcha yuridik va jismoniy shaxslar uchun tabiiy monopoliyalar subyektlari tovarlari, ishlari va xizmatlaridan foydalanishda teng sharoitlarni taʼminlash, monopol korxonalar mahsulotlariga narx shakllanishining samarali mexanizmlarini joriy etish. 4. Tadbirkorlik faoliyatini amalga oshirish uchun teng shart-sharoitlar yaratish va ichki bozorning monopollashuvini oldini olish. 5. 2021-yilga borib davlat kadastri ishlarini yuritishning toʻliq raqamlashtirilishini taʼminlash va mulkni roʻyxatdan oʻtkazish tartib-taomilini soddalashtirish. 6. Qayta tiklanuvchi va muqobil energiya manbalaridan foydalangan holda elektr energiyasini ishlab chiqarish ulushini 2025-yilga borib 20 foizdan ziyodga oshirish. T/r Tadbirlar nomlanishi Amalga oshirish muddatlari Amalga oshirish shakli Moliyalashtirish manbalari Masʼul ijrochilar Kutilayotgan natijalar I. Ilm-fan, ixtirochilik va texnologiyalar transferini rivojlantirish 1. Davlat maqsadli fan-texnika dasturlari, texnologiyalar trasferi va ularni tijoratlashtirish masalalarini ishlab chiqish va moliyalashtirish uchun fan va texnologiyalarning ustuvor yoʻnalishlarini aniqlash. 2019-yil 1-martgacha Normativ-huquqiy hujjat Davlat budjeti mablagʻlari Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Oliy va oʻrta maxsus taʼlim vazirligi (I. Majidov), Iqtisodiyot vazirligi (B. Xodjayev), Moliya vazirligi (J. Koʻchqorov), Sogʻliqni saqlash vazirligi (A. Shodmonov), Adliya vazirligi (R. Davletov) Jahon fani va texnologiyalarini rivojlantirish tendensiyasi boʻyicha ustuvor yoʻnalishlarni ishlab chiqish. 2. Yoshlarni ilmiy faoliyatga jalb qilish boʻyicha kompleks chora-tadbirlarni amalga oshirish. 2019-yil 1-maygacha Kompleks chora-tadbirlar - Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Oliy va oʻrta maxsus taʼlim vazirligi (I. Majidov), Moliya vazirligi (J. Koʻchqorov) Yosh ilmiy arboblarni koʻpaytirish, ilmiy hamjamiyatning oʻrtacha yoshini pasaytirish. Tabiiy va gumanitar fanlar (fizika, kimyo, geografiya va boshqalar) boʻyicha xalqaro olimpiadalar oʻtkazish. Bir nechta loyihalardan iborat “Yosh olim” gʻoyasini amalga oshirish, shu jumladan televideniyeda yosh olimlar ishtirokida maxsus intellektual-taʼlim va maʼrifiy telekoʻrsatuvlarni tashkil etish. Olimlarning maqomi, nufuzi va moddiy darajasini oshirishni nazarda tutuvchi, jahon darajasida fundamental tadqiqotlarni amalga oshiruvchi ilmiy muassasalar va laboratoriyalarni davlat tomonidan qoʻllab-quvvatlash, yoshlarni ilmiy-tadqiqot ishlariga jalb qilish, tegishli ilmiy laboratoriyalarning moddiy-texnik bazasini mustahkamlash. 3. Noyob ilmiy-texnika uskunalaridan jamoaviy foydalanish markazlarini tashkil qilish. 2020-yil 1-yanvargacha Vazirlar Mahkamasi qarori Davlat budjeti mablagʻlari, korxonalar mablagʻlari Fanlar akademiyasi (B. Yuldashev), Oliy va oʻrta maxsus taʼlim vazirligi (I. Majidov), Innovatsion rivojlanish vazirligi (I. Abduraxmonov) Ilmiy-tadqiqot va tajriba-konstruktorlik ishlanmalarini rivojlantirish orqali raqobatbardosh innovatsion mahsulotlar va yangi texnologiyalarni koʻpaytirish. 4. Oʻzbekiston Respublikasida ilmiy faoliyat nufuzini oshirish. 2020-yil 1-yanvargacha Normativ-huquqiy hujjat Innovatsion rivojlanish va novatorlik gʻoyalarini qoʻllab-quvvatlash jamgʻarmasi Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Oliy va oʻrta maxsus taʼlim vazirligi (I. Majidov) Innovatsion koʻrinishdagi tadqiqotlarni oʻtkazish uchun ilmiy salohiyatni mustahkamlash va maxalliy ilm-fanning xalqaro tadqiqot dasturlarida ishtirokini kengaytirish. Yetakchi xorij ilmiy markazlari va universitetlari negizida Oʻzbekiston uchun istiqbolli va dolzarb yoʻnalishlar boʻyicha oliy malakali kadrlar (falsafa doktorlari PhD) va fan doktorlarini (DSc) tayyorlash. Xalqaro ilmiy jurnallarda ilmiy nashrlar sonini koʻpaytirish. Ilmiy-tadqiqot muassasalari moddiy-texnik bazasini yaxshilash. Ilm-fan arboblarining ish haqi va ijtimoiy taʼminot tizimini takomillashtirish. Respublikada ilmiy aloqalarni rivojlantirish, tajriba almashish va malaka oshirish uchun tizimli ravishda yirik xalqaro forum va konferensiyalar oʻtkazish. Ilmiy-texnik loyihalarni olib borish, tenologiyalarini joriy qilish va innovatsion loyihalarni ishlab chiqish maqsadida tashkilotlarni ragʻbatlantirish. 5. Ilmiy-texnik maʼlumotlarning mahalliy va xorijiy manbalarini yigʻish, saqlash va qayta ishlashga, axborot fondlari, maʼlumotlar bazalari va banklarini shakllantirish, yuritish va foydalanishga ixtisoslashtirilgan, respublika, tarmoq, hududiy ilmiy-texnika maʼlumotlari axborot resurslari va tashkilotlarini oʻz ichiga olgan ilmiy-texnika maʼlumotlari davlat tizimini yaratish. 2021-yil 31-dekabrgacha Normativ-huquqiy hujjat Davlat budjeti mablagʻlari Fanlar akademiyasi (B. Yuldashev), Innovatsion rivojlanish vazirligi (I. Abduraxmonov), Oliy va oʻrta maxsus taʼlim vazirligi (I. Majidov) Ilmiy-texnika maʼlumotining avtomatlashtirilgan tizimini yaratish. Axborot resurslarini shakllantirish va ularni jahon ilmiy-axborot makoniga integratsiya qilish. Axborot hamkorligining barcha turlarini amalga oshirish uchun maʼlumotlarni yaratish, saqlash, qayta ishlash va ommalashtirish uchunrivojlangan axborot muhitini shakllantirish. Jahon axborot makonida milliy ilmiy-texnika mahsulotlarini taqdim qilish. 7. Texnologiyalarni transfer qilish milliy va hududiyofislarini yaratish. 2019-yil 1-noyabrgacha Oʻzbekiston Respublikasi Prezidentining Farmoni Davlat budjeti mablagʻlari, korxonalar mablagʻlari Innovatsion rivojlanish vazirligi (I. Abduraxmonov), Oliy va oʻrta maxsus taʼlim vazirligi (I. Majidov), Xalq taʼlimi vazirligi (Sh. Shermatov), Fanlar akademiyasi (B. Yuldashev) “Bitta darcha” prinsipi boʻyicha innovatsion imkoniyatlarni rivojlantirish va salohiyatini amalga oshirish uchun innovatsion jarayonlarning ishtirokchilarini barcha zarur xizmatlar bilan taʼminlash. Texnologiyalarning ichki va tashqi transferini rivojlantirish. 8. Ilgʻor texnologiyalarni ishlab chiqish va joriy etish uchun xabi, texnoparklar, erkin iqtisodiy zonalar, erkin industrial zonalar va ilmiy-ishlab chiqarish klasterlarini yaratish. 2021-yil 1-fevralgacha Kompleks chora-tadbirlar Davlat budjeti mablagʻlari, korxonalar mablagʻlari, Innovatsiyalarni qoʻllab-quvvatlash fondi, venchur fondlari mablagʻlari Iqtisodiyot vazirligi (B. Xodjayev), Savdo-sanoat palatasi (A. Ikramov), Innovatsion rivojlanish vazirligi (I. Abduraxmonov), Investitsiyalar va tashqi savdo vazirligi (N. Xolmurodov) Ishlab turgan erkin iqtisodiy zonalar hududida zamonaviy yuqori texnologiyalari mahsulotlar ishlab chiqarishni tashkil etish. 9. Xorijiy hamkorlar bilan ilm-fanga asoslangan mahalliy mahsulotlar ishlab chiqarish boʻyicha qoʻshma tashkilotlarni shakllantirish va bu mahsulotlarning tashqi bozorda sotilishini davlat tomonidan qoʻllab-quvvatlashni kuchaytirish. 2019-yil 1-maygacha Kompleks chora-tadbirlar Davlat budjeti mablagʻlari Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Moliya vazirligi(A. Xaydarov) Respublikada ilm-fanga asoslangan va yuqori texnologiyali mahsulotlar ishlab chiqarishga mablagʻ sarflayotgan investorlarga imtiyozlar, preferensiyalar, davlat kafolatlari va kreditlar taqdim etish. Innovatsion loyihalarni saralashda tartib-taomillarning ochiqligi va shaffofligini taʼminlash, ekspert kengashini shakllantirish tartibini, loyihalar samaradorligi va maqsadga muvofiqligidan kelib chiqib ularni saralash mexanizmini qayta koʻrib chiqish orqali tanlov tizimini takomillashtirish. I. Innovatsion faoliyatni moliyalashtirish tizimini takomillashtirish 10. Ilmiy-tadqiqot va tajriba-konstruktorlik ishlariga davlat sarf xarajatlarini oshirish va bu koʻrsatkichni 2021-yilga borib yalpi ichki mahsulot hajmining 0,8 foizigayetkazish. 2019-yil 1-yanvargacha Oʻzbekiston Respublikasi Prezidentining qarori Davlat budjeti mablagʻlari Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Moliya vazirligi (A. Xaydarov), Markaziy bank (M. Nurmuratov), Oliy va oʻrta maxsus taʼlim vazirligi (I. Majidov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin) Kredit berish, shu jumladan innovatsion moliyalashtirish hajmlarining koʻpayganligini, buning natijasida esa Innovatsiyalar global indeksining “Kredit berishning ichki bozorini rivojlantirish” qismi boʻyichaOʻzbekiston pozitsiyasining yaxshilanishi (Oʻzbekiston Respublikasi Davlat budjetidan xarajatlarni bosqichma-bosqich oshirib borish dasturining qabul qilinishi). Biznesning innovatsion faolligini oshirish va yangi iinovatsion kompaniyalar paydo boʻlishini jadallashtirish. Budjet mablagʻlaridan innovatsion rivojlanishni ragʻbatlantirish maqsadlarida foydalanish samaradorligi va shaffofligini oshirish. 11. Innovatsion faoliyatni moliyalashtirish boʻyicha maxsus institutlar (innovatsion jamgʻarmalar, innovatsion banklar, venchur jamgʻarmalar) yaratish. 2019-yil 1-maygacha Kompleks chora-tadbirlar - Innovatsion rivojlanish vazirligi (I. Abduraxmonov), Moliya vazirligi (A. Xaydarov), Markaziy bank (M. Nurmuratov) Innovatsion faoliyatni moliyalashtirishning amaldagi mexanizmlari va manbalarini kengaytirish. Iinovatsion mahsulotlar va xizmatlarni tijoratlashtirishning bozor institutlarini rivojlantirish. Innovatsion faoliyatni moliyalashtirishda venchur kapital hissasini oshirish. 12. Mamlakatni innovatsion rivojlantirishni ragʻbatlantirish uchun bankdan kredit olish talablari va qoidalarini soddalashtirish. 2019-yil 1-aprelgacha Normativ-huquqiy hujjat - Markaziy bank (M. Nurmuratov), Savdo-sanoat palatasi (A. Ikramov), Iqtisodiyot vazirligi (B. Xodjayev), Moliya vazirligi (J. Koʻchqorov), Innovatsion rivojlanish vazirligi (I. Abduraxmonov) Normativ-huquqiy bazani takomillashtirish. Innovatsion faoliyat subyektlarining moliya resurslaridanfoydalana olishlarini taʼminlash. Bank kreditini olish va sarflash hisobining elektron tizimini joriy etish. Jahon bankining “Biznes yuritish” reytingiga muvofiq biznes-muhitni belgilovchi asosiy parametrlarni yaxshilash. 13. Iinovatsion rivojlanishning mikromoliyalashtirish tizimini takomillashtirish. 2019-yil 1-maygacha Qonunchilikka oʻzgartirish va qoʻshimchalar kiritish - Markaziy bank (M. Nurmuratov), Savdo-sanoat palatasi (A. Ikramov), Moliya vazirligi (A. Xaydarov) Kichik innovatsion loyihalarni amalga oshirishda mikromoliyalashtirish institutlarining rolini oshirish. 14. Ilmiy-texnologik rivojlanishning ustuvorliklarini aniqlash va moliyalashtirishda hususiy sektorning ishtirokini ragʻbatlantirish. 2019-yil 1-iyulgacha Normativ-huquqiy hujjat Xoʻjalik yurituvchi subyektlar mablagʻlari Innovatsion rivojlanish vazirligi (I. Abduraxmonov), Moliya vazirligi (J. Koʻchqorov) Innovatsion loyihalarni moliyalashtirishga mahalliy hususiy va xorijiy investorlar keng doirasini jalb qilish. Tadqiqotlar va ishlanmalarning ichki xarajatlari umumiy hajmida hususiy moliyalashtirish hissasini oshirish. 15. Innovatsion loyihalar va salohiyatli investorlarning doimiy yangilanib turadigan yagona maʼlumotlar bazasini yaratish. 2019-yil 1-martgacha Maʼlumotlar bazasi Davlat budjeti mablagʻlari Innovatsion rivojlanish vazirligi (I. Abduraxmonov) Yetakchi xalqaro innovatsion kompaniyalar va transmilliy korporatsiyalarni strategik investorlar sifatida jalb qilishni taʼminlash. 16. Innovatsion loyihalarga texnik koʻmaklashish mablagʻlari va grantlarini olish va ishlatishda shaffoflikni oshirish va tartib-qoidalarini soddalashtirish. 2020-yil 1-martgacha Vazirlar Mahkamasi qarori Davlat budjeti mablagʻlari Innovatsion rivojlanish vazirligi (I. Abduraxmonov), Investitsiyalar va tashqi savdo vazirligi (Sh. Vafayev), Moliya vazirligi (A. Xaydarov) Innovatsion faoliyatni yanada rivojlantirishni taʼminlash, ijtimoiy iqtisodiy va boshqa sohalarda istiqbolli innovatsion loyihalarni amalga oshirish. III. Infratuzilma va axborot-kommunikatsiya texnologiyalarini rivojlantirish 17. Telekommunikatsiya sohasini normativ-huquqiy tartibga solish tizimini, shu jumladan, davlat-xususiy sherikchilik shartlarida tadbirkorlik subyektlari ishtirokini kengaytirish orqali takomillashtirish. 2020-yil 1-aprelgacha Normativ-huquqiy hujjat - Axborot texnologiyalari va kommunikatsiyalarini rivojlantirish vazirligi (Sh. Sodiqov), MTRK (A. Xodjayev), Savdo-sanoat palatasi (A. Ikramov), LBMA (D. Li) Telekommunikatsiya sohasiga davlat-xususiy sherikchilik prinsiplarida tadbirkorlik subyektlarini keng jalb qilish. 18. 2021-yilga borib axborot-kommunikatsiya texnologiyalari sohasida xizmatlar eksporti ulushini umumiy hajmning 4 foiziga yetkazish. 2021-yil 1-aprelgacha Tashkiliy-amaliy kompleks chora-tadbirlar Davlat budjeti mablagʻlari, texnik koʻmaklashish, grantlar va boshqa mablagʻlar Axborot texnologiyalari va kommunikatsiyalarini rivojlantirish vazirligi (Sh. Sodiqov), Savdo-sanoat palatasi (A. Ikramov), LBMA (D. Li) Zamonaviy axborot kommunikatsiya texnologiyalarini joriy etish uchun ishbilarmonlik muhitini yanada rivojlantirish. Axborot-kommunikatsiya texnologiyalari sohasida talab yuqori va professional kadrlarni tayyorlash. Axborot-kommunikatsiya texnologiyalari sohasida har yili yirik xalqaro forumlar oʻtkazish. Muxammad al-Xorazmiy nomidagi Toshkent axborot texnologiyalari universitetini dunyoning 1000 ta eng nufuzli universitetlari qatoriga kiritish boʻyicha harakatlar rejasini ishlab chiqish. 19. Barcha operatorlarning xalqaro telekommunikatsiya tarmoqlariga toʻgʻridan-toʻgʻri ulanishini liberallashtirish. 2020-yil 1-yanvargacha Normativ-huquqiy hujjat Xususiy investorlar va tadbirkorlar mablagʻlari Axborot texnologiyalari va kommunikatsiyalarini rivojlantirish vazirligi (Sh. Sodiqov) Pirovard foydalanuvchilar uchun Internet tarmogʻiga ulanish narxini pasaytirish. 20. Aholini axborot-kommunikatsiya texnologiyalaridan foydalanishga ragʻbatlantirish. 2020-yil 1-fevralgacha Chora-tadbirlar dasturi Davlat budjeti mablagʻlari, XMI kreditlari Axborot texnologiyalari va kommunikatsiyalarini rivojlantirish vazirligi (Sh. Sodiqov), Moliya vazirligi (A. Xaydarov), Iqtisodiyot vazirligi (B. Xodjayev) Aholining Internet tarmogʻiga keng polosali qamrab olinishini kengaytirish. Internet tarmogʻiga keng polosali ulanish imkonini beruvchi mobil tarmoqlarni kengaytirish (LTK, WIMAX). 21. Startap-loyihalar uchun texnopark yaratish orqali dasturiy mahsulotlar ishlab chiqishning mahalliy sanoatini rivojlantirish. 2019-yil 1-oktabrgacha Vazirlar Mahkamasi qarori Xususiy investorlar va tadbirkorlar mablagʻlari Axborot texnologiyalari va kommunikatsiyalarini rivojlantirish vazirligi (Sh. Sodiqov), LBMA (D. Li) “Mirzo Ulugbek Innovation Center” axborot texnologiyalarini ishlab chiqish va joriy etishni qoʻllab-quvvatlash innovatsion markazida dasturiy mahsulotlar ishlab chiquvchilarni xalqaro bozorda marketing jihatdan qoʻllab-quvvatlash ixtisoslashtirilgan xizmatlar hamda keyinchalik hududiy filiallarini yaratgan holda dasturiy mahsulotlar ishlab chiqish sohasida startaplar uchun tajriba texnoparki yaratish. IV. Taʼlim tizimini takomillashtirish va inson kapitalini rivojlantirish 22. Taʼlim muassasalarida oʻquv-tarbiya jarayoniga yangi taʼlim dasturlari, zamonaviy pedagogik va smart-texnologiyalarini joriy etish orqali oʻqitish sifatini yanada yaxshilash (elektron modullarni shakllantirish va masofaviy oʻqitishni joriy etish). 2020-yil 1-sentabrgacha Kompleks chora-tadbirlar Davlat budjeti va xususiy investorlar mablagʻlari Maktabgacha taʼlim vazirligi, Xalq taʼlimi vazirligi hamda Oliy va oʻrta maxsus taʼlim vazirligi vakillaridan iborat ishchi guruh Taʼlim jarayonining uzluksizligi prinsipini taʼminlash orqali taʼlim sifatini oshirish. Elektron onlayn-modul va masofaviy oʻqitish dasturlarini shakllantirish. Oʻqitishning innovatsion usullari va axborot-kommunikatsiya texnologiyalari asosida yangi oʻquv dasturlarini ishlab chiqish. E-learning (elektron taʼlim) tizimini keng joriy etish. 23. Nogironligi boʻlgan bolalarni teng oʻqitish va tarbiyalash uchun sharoitlar bilan taʼminlash maqsadida quyidagilarni inobatga olgan holda inklyuziv taʼlimni rivojlantirish: taʼlim muassasalarida koʻtarish uskunalari, panduslar, sanitar xonalarida maxsus moslamalar oʻrnatish, tutqichlar, maxsus parta, stol va boshqa maxsus kompensator vositalari bilan jihozlash orqali “toʻsiqsiz muhit”ni yaratish; imkoniyati cheklangan bolalar uchun integratsiyalashgan taʼlim dasturlarini yaratish; taʼlim muassasalarini munosib salohiyatli kadrlar bilan taʼminlash (pedagog-defektologlar, bolalarni psixologik-pedagogik jihatdan kuzatish mutaxassislar). 2019-yil 1-dekabrgacha Takshiliy tadbirlar Davlat budjeti mablagʻlari, xalqaro tashkilotlar grantlari (PPOOH, YUNESKO, YUNISEF) Xalq taʼlimi vazirligi (Sh. Shermatov), Maktabgacha taʼlim vazirligi (A. Shin), Oliy va oʻrta maxsus taʼlim vazirligi (I. Majidov) Jismoniy imkoniyatlari cheklangan shaxslarga ular taʼlim olishi davomida teng sharoitlar yaratish. 24. Taʼlim sifatini va taʼlim jarayoni natijalarining monitoringini hududiy hamda milliy darajalarda tizimli oʻtkazish asosida mamlakatning innovatsion rivojlanish darajasiga taʼsirini baholash milliy tizimini ishlab chiqish va joriy etish. 2019-yil 1-martgacha Vazirlar Mahkamasi qarori Davlat budjeti mablagʻlari Taʼlim sifatini nazorat qilish davlat inspeksiyasi (U. Toshkenboyev), Oliy va oʻrta maxsus taʼlim vazirligi (I. Majidov), xalq taʼlimi vazirligi (Sh. Shermatov), Maktabgacha taʼlim vazirligi (A. Shin), Innovatsion rivojlanish vazirligi (I. Abduraxmonov) Ilgʻor xorij amaliyoti asosida taʼlim muassasalarining sifatli reyting tizimini (umumtaʼlim muassasalaridan tashqari) joriy qilish. Taʼlim muassasalari reytingi natijalaridan ularni akkredatsiya qilish, pedagogik xodimlarni attestatsiyadan oʻtkazish, tekshirish va faoliyatini monitoring qilish va boshqalarda foydalanish. Taʼlim statistikasining xalqaro metodologiyasi talab va prinsiplarini (YUNESKO, OESR) hisobga olgan holda taʼlimning sifatini oshirish va takomillashtirish. 25. Mehnat bozorining oʻzgarayotgan tendensiyalarini hisobga olib, qayta tayyorlashga ehtiyojmand yoshlar uchun kasb-hunar kollejlarida qisqa muddatli taʼlimni tashkil qilish. 2020-yil 1-martgacha Normativ-huquqiy hujjat Davlat budjeti va xususiy investorlar mablagʻlari Oliy va oʻrta maxsus taʼlim vazirligi (I. Majidov), Xalq taʼlimi vazirligi (Sh. Shermatov), Taʼlim sifatini nazorat qilish davlat inspeksiyasi (U. Toshkenboyev) Dolzarb va istiqbolli yoʻnalishlar boʻyicha qisqa muddatli kasb-hunar taʼlimi kurslarini tashkil qilish (1 oydan 6 oygacha). Mamlakat iqtisodiyotining ehtiyojlariga muvofiq yoshlarni taʼlim olishida jadallashuvni, taʼlim va ishlab chiqarish jarayonlarida integratsiya tezligini taʼminlash. 26. Aholining oliy taʼlim bilan qamrab olinishini oshirish. 2019-yil 1-aprelgacha Normativ-huquqiy hujjat Davlat budjeti va xususiy investorlar mablagʻlari Oliy va oʻrta maxsus taʼlim vazirligi (I. Majidov), Moliya vazirligi (J. Koʻchqorov) Ilgʻor xorij amaliyotini oʻrganish asosida yangi oliy taʼlim muassasalarini, shu jumladan, xorij va mahalliy oliy oʻquv yurtlari filiallarini, shuningdek, nodavlat oliy taʼlim muassasalarini tashkil etish. Talabalarni toʻlov-shartnoma asosida oliy taʼlim muassasalariga qabul qilishda kvotalarni bosqichma-bosqich bekor qilish. Oliy taʼlim muassasalariga talabalarni toʻlov-shartnoma asosida qabul qilish kvotalarini oliy oʻquv yurtining quvvati va kadrlarga boʻlgan ehtiyojidan kelib chiqib mustaqil ravishda belgilash huquqini berish. Abituriyentlarga bir vaqtning oʻzida bir nechta oliy taʼlim muassasalariga kirishga ruhsat berish. Iqtisodiyot ehtiyojiga tegishliligini taʼminlashda oliy taʼlim muassasalarining maʼmuriy, akademik va moliyaviy erkinligini kengaytirish. 27. Tabiiy va texnika fanlari yoʻnalishlari boʻyicha talabalar sonini koʻpaytirish. 2019-yil 1-dekabrgacha Qabul kvotalarini qayta koʻrib chiqish, oʻqitishning yangi yoʻnalishlarini tashkil etish - Oliy va oʻrta maxsus taʼlim vazirligi (I. Majidov), Fanlar akademiyasi (B. Yuldashev), Moliya vazirligi (J. Koʻchqorov), Iqtisodiyot vazirligi (B. Xodjayev) Mamlakatda STEM — Science, Technology, Engineering and Mathematics (Ilm-fan, Texnologiya, Muhandislik va Matematika) taʼlim tizimini rivojlantirish. Texnologik jarayonlarni rivojlantirish va bio- hamda nanotexnologiyalarni modernizatsiya qilishda yetakchi rol oʻynaydigan ilmiy-muhandis kadrlarga boʻlgan ehtiyojni taʼminlash. 28. Chop etilgan ilmiy maqolalar miqdori, keltirilayotgan indeksi, xalqaro konferensiyalar va seminarlardagi ishtiroki, olingan patentlar soni boʻyicha saralangan, mazkur sohada juda faol boʻlgan oliy taʼlim muassasalarini davlat tomonidan qoʻllab-quvvatlash asosida oliy taʼlim muassasalari tadqiqotlarini kuchaytirish. 2019-yil 1-iyungacha Chora-tadbirlar dasturi Innovatsiyalarni qoʻllab-quvvatlash jamgʻarmasi, korxonalar, venchur jamgʻarmalarmablagʻlari Innovatsion rivojlanish vazirligi (I. Abduraxmonov), Oliy va oʻrta maxsus taʼlim vazirligi (I. Majidov) Oliy taʼlim muassasalarining ilmiy-tadqiqot faoliyati samaradorligi koʻrsatkichlarini takomillashtirish: chop etilgan ilmiy maqolalar miqdori, keltirilayotgan indeksini oshirish, xalqaro konferensiyalar va seminarlardagi ishtiroki, olingan patentlar soni va boshqalar. Oliy taʼlim muassasalarining eng faol va natijador ilmiy maktablarini qoʻllab- quvvatlash, ju jumladan moliyaviy jihatdan qoʻllash. 29. Tarmoq va hududiy iqtisodiyot ssenariylari boʻyicha takliflar ishlab chiqish maqsadida yetakchi oliy taʼlim muassasalarida Forsayt markazlarini innovatsion faoliyat rivojlanishini prognozlash tizimining alohida boʻgʻimi sifatida yaratish. Ichki va tashqi muhitning ilmiy-texnologik jihatdan prognoz qilishni taʼminlash, oliy taʼlim muassasalarining texnologik va innovatsion qurshovi hamda ustuvor innovatsion yoʻnalishlarini rivojlantirish. 2019-yil 1-iyungacha Oʻzbekiston Respublikasi Prezidentining qarori Davlat budjeti mablagʻlari va xususiy investorlar, Innovatsiyalarni qoʻllab-quvvatlash jamgʻarmasi mablagʻlari Oliy va oʻrta maxsus taʼlim vazirligi (I. Madjidov), Moliya vazirligi (J. Koʻchqorov), Innovatsion rivojlanish vazirligi (I. Abduraxmonov), Innovatsion sektorda kooperatsiya jarayonlarini rivojlantirish: ishlab chiqarish sohasidagi ilmiy yutuqlarni roʻyobga chiqarish uchun oliy taʼlim muassasalarining yoʻnalishlarini oshirish hamda marketing tadqiqotlarini oʻtkazish. Dolzarb ilmiy-texnika sohalarini prognoz qilish tizimi va doimiy monitoringini taʼminlash.Tadqiqotlar va ishlanmalarning jahon bozorida yetakchi pozitsiyalarga erishish. Tafakkur “chashmalarini” shakllantirish, prognozlashtirish, innovatsion texnologiyalarni qoʻllagan holda yangi sohalarni izlash bilan shugʻullanuvchi fanlararo tahliliy guruhlarni oʻqitish va tayyorlash tizimini tashkil etish. V. Raqobatni rivojlantirish va maʼmuriy toʻsiqlarni qisqartirish 30. Korporativ huquqni rivojlantirish va xalqaro tajribani hisobga olgan holda korporativ boshqaruvning zamonaviy prinsiplarini joriy etish. 2019-yil 1-aprelgacha Oʻzbekiston Respublikasi Prezidentining qarori Davlat budjeti mablagʻlari Davlat raqobat qoʻmitasi (I. Sharipov), Innovatsion rivojlanish vazirligi (I. Abduraxmonov), Moliya vazirligi (A. Xaydarov), DSQ (B. Musayev), LBMA (D. Li) Ustav fondlarida davlat ulushi boʻlgan davlat unitar korxonalari va xoʻjalik jamiyatlarida korporativ boshqaruvning prinsiplaridan keng foydalanish. Iqtisodiy faoliyat koʻrsatkichlaridan kelib chiqib, ustav fondlarida davlat ulushi boʻlgandavlat unitar korxonalari va xoʻjalik jamiyatlari faoliyatini baholashni joriy etish (kapital mablagʻlarning samaradorligi, mehnat unumdorligini oshirish, xorij investitsiyalari, yangi texnologiyalarni jalb qilish hajmi, moliya hisobotining shaffofligi va boshqalar). Aksiyadorlarning huquqlari, shu jumladan minoritar huquqlarini himoya qilishning taʼsirchan tizimini shakllantirish. 31. Iqtisodiyotni rivojlantirishning innovatsion yoʻliga oʻtishini ragʻbatlantiruvchi raqobat bozorini shakllantirish va resurslardan samarali foydalanish. 2020-yil 1-yanvargacha Iqtisodiyotda raqobat muhitini rivojlantirish va monopoliyadan chiqarish konsepsiyasi Davlat budjeti mablagʻlari Davlat raqobat qoʻmitasi (N. Sharipov), Innovatsion rivojlanish vazirligi (I. Abduraxmonov), Moliya vazirligi (A. Xaydarov), Adliya vazirligi (R. Davletov), DSQ (B. Musayev) LBMA (D. Li) Tarmoq xoʻjalik birlashmalari koʻrinishida boʻlgan, koʻp jihatdan tarmoq vazirliklari va idoralari maqomi va funksiyalariga ega, saqlanib qolgan tarmoq monopoliyalari (kvazi vazirlik tuzilmalari)ni tugatish. Davlat-xususiy sherikligi rivojlantirish orqali samarasiz davlat monopoliya kompaniyalarini xususiylashtirish. Davlat korxonalari, xoʻjalik birlashma va assotsiatsiyalarining xoʻjalik va boshqaruv funksiyalarini ajratish. 32. Monopoliyaga qarshi siyosatni, shu jumladan davlat-xususiy sherikligini joriy etish hisobiga takomillashtirish, barcha yuridik va jismoniy shaxslar uchun tabiiy monopoliyalar subyektlarining tovarlar, ishlar va xizmatlardan cheklovlarsiz foydalanishni taʼminlash, monopolist-korxonalar mahsulotlariga baho belgilashning samarali mexanizmini joriy etish. 2019-yil 1-martgacha Normativ-huquqiy hujjat Davlat budjeti mablagʻlari Davlat raqobat qoʻmitasi (N. Sharipov), Iqtisodiyot vazirligi (B. Xodjayev), Moliya vazirligi (J. Koʻchqorov) Raqobat muhitini shakllantirish, ishlab chiqarish samardorligini va raqobatbardoshligini oshirishni ragʻbatlantirishda monopoliyaga qarshi siyosat rolini oshirish. Korxonalarning raqobatga qarshi harakatlarini aniqlash. Monopoliyaga qarshi boshqarish organlarining institutsional va kadrlar salohiyatini oshirish, monopoliyaga qarshi bahslarni professional muhokama qiluvchi kadrlar tayyorlash. Monopoliyaga qarshi tartibga solish organlari faoliyatida eʼlon qilingan narxlarga rioya qilish ustidan nazorat funksiyasidan bozordagi toʻsiqlarni aniqlash va bartaraf etish hamda monopol mavqeni egallab turgan tashkilotlar tomonidan suiisteʼmolchilikka yoʻl qoʻymaslik orqali raqobat muhitini rivvojlantirishfunksiyasiga eʼtiborni qaratish. 33. Tadbirkorlik faoliyatini amalga oshirishning teng shart-sharoitlarini yaratish va ichki bozor monopoliyalashtirilishining oldini olish. 2019-yil 1-iyungacha Qonunchilikka oʻzgartirish va qoʻshimchalar kiritish Davlat budjeti mablagʻlari Moliya vazirligi (A. Xaydarov), Iqtisodiyot vazirligi (M. Mirzayev), Bosh prokuratura (A. Mavlonov), Savdo-sanoat palatasi (A. Ikramov) Ijtimoiy soʻrovlar, iqtisodiy tadqiqotlar, ekpert baholash va statistika hisoboti negizida moʻljallangan sifat va miqdor indikatorlari asosida tovar bozorlaridagi raqobat muhiti holatini baholash koʻrsatkichlarining kompleks tizimini shakllantirish. Oʻzbekiston Respublikasiga investitsiyalarni jalb qilishga koʻmaklashuvchi ishbilarmonlik muhitini yanada rivojlantirish. 34. 2021-yilga borib davlat kadastri ishlarini yuritishni toʻliq raqamlashtirishni taʼminlash va mulkni roʻyxatdan oʻtkazish jarayonlarini soddalashtirish. 2019-yil 1-fevralgacha Chora-tadbirlar dasturi Davlat budjeti, texnik koʻmaklashish mablagʻlari, grantlar Davergeodezkadastr (A. Abdullayev), Adliya vazirligi (R. Davletov), Qurilish vazirligi (A. Tuxtayev), Axborot texnologiyalari va kommunikatsiyalarini rivojlantirish vazirligi (Sh. Sodiqov) Koʻchmas mulkning yagona elektron reyestrini yaratish. Hududlarning bosh rejasini eʼlon qilish. Yer ajratishning ilgʻor mexanizmlarini joriy etish. 35. 2025-yilga borib energiyaning qayta tiklanadigan va muqobil manbalaridan foydalangan holda elektr energiyasini ishlab chiqarish hissasini 20 foizdan koʻproqqa oshirish. 2019-yil 1-iyulgacha Tashkiliy-amaliy kompleks chora-tadbirlar Davlat budjeti, texnik koʻmaklashish mablagʻlari, grantlar va boshqa mablagʻlar “Oʻzbekenergo” AJ (U. Mustafoyev), “Oʻzbekgidroenergo” AJ (A. Sanginov), “NEK” AJ (D. Muratov), Innovatsion rivojlanish vazirligi (I. Abduraxmonov), Moliya vazirligi (J. Koʻchqorov), Iqtisodiyot vazirligi (B. Xodjayev), Oʻzatom (J. Mirzamaxmudov) Yoqilgʻi-energetika balansini qayta tiklanadigan va muqobil energiya manbalaridan foydalangan, ikkilamchi energetika resurslarini energetik utilizatsiya qilgan holda elektr energiya ishlab chiqarish qismida diversifikatsiyalash, quyosh, shamol energiyalari, mikro- va kichik gidroelektrostansiyalardan foydalanishda aprobatsiyadan oʻtgantexnologiyalar asosida ishlab chiqarish quvvatlarini yaratishga tadbirkorlik subyektlarini jalb qilish. Qayta tiklanadigan manbalardan energiya, buning uchun uskunalar (qurilmalar) ishlab chiqaruvchilarni hamda investorlarni qoʻllab-quvvatlash va ragʻbatlantirish sharoitlari va mexanizmlarini yaratish. Zamonaviy energiya samarador va energiya tejovchi texnologiyalarni tatbiq qilish asosida amaldagi quvvatlarni modernizatsiya qilish, texnik va texnologik jihatdan qayta jihozlashva yangilarini yaratish orqali chiqarilayotgan mahsulotlarning energiya sarfini kamaytirish.